Във връзка с внесено уведомление с вх. № ОВОС-677/26.03.2021г., допълнителна информация с вх. № ОВОС-677-8/04.06.2021г. и становище на БД ИБР Пловдив с изх. № ПУ-01-439(3)/25.06.2021г. за инвестиционно предложение (ИП): „Изграждане на биорафинерия“ в УПИ I–1647, ПИ 03620.4.380, ПИ 03620.4.381, ПИ 03620.4.314 и ПИ 03620.4.315 в землище на с. Белозем, община Раковски, област Пловдив и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение предвижда изграждане на биорафинерия за производство на етилов алкохол от растителни суровини (зърно), с капацитет 30 000 l/24 h, със съпътстващи продукти: високопротеинов фураж DDGS и втечнен CO2. Така заявеното намерение попада в обхвата на т.6, буква „а“- обработка на междинни продукти и производство на химични вещества и смеси, от Приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“.

Копие на писмото е изпратено до Община Раковски и Кметство с.Белозем.

Отговорено от РИОСВ-Пловдив на 28.06.2021г.